Plani vjetor i lëndës Kimia 8 (i sugjeruar)

Fillimi i procesit të planifikimit vjetor, kërkon pjesëmarrjen aktive të të gjithë mësimdhënësve të fushës përkatëse, sigurimin e dokumenteve të kurrikulës ( Kurrikulën Bërthamë dhe programin lëndor Kimia 8) dhe të raporteve të punës nga klasa paraprake (Njeriu dhe natyra nga shkalla e 1-rë dhe e 2-të dhe kimia nga shkalla e 3-të). Përgatitja e mirë për planifikim, siguron që mësimdhënësit gjatë planifikimit të mbështeten në programet lëndore të hartuara nga grupet punuese nën udhëheqjen e MASHT-it, në dokumentin e Kurrikulës Bërthamë për nivelin e 2-të - shkallën e 4-t të kurrikulës, planin mësimor për lëndën e kimisë, në kohëzgjatjen e secilës nga tri periudhat të ndara për një vit mësimor dhe në nevojat e nxënësve për përkrahje në zotërimin e kompetencave kryesore.

Më poshtë po paraqesim një model plani vjetor për lëndën e kimisë, klasa e 8-të.

# Vërejtje: Në plan vjetor mungojnë shënimet (temat dhe RNK-të) për lëndën e biologjisë dhe fizikës të cilat duhet të hartohen së bashku sipas udhëzimeve më lart.

**Kontributi në rezultatet e të nxënit për kompetencat kryesore të shkallës së 8-të:**

# I.1, 2, 3, 4, 6, 8; II.1, 3, 4, 5, 6, 7, 8; III.1, 2, 3, 5, 6, 8; IV.1, 2, 3, 4, 5; V.2, 5, 7, 8; VI.1;

|  |  |  |  |  |
| --- | --- | --- | --- | --- |
| Lëndët e fushës kurrikulare | **TEMAT MËSIMORE TË SHPËRNDARA GJATË MUAJVE** | | | |
| **PERIUDHA (I)** | | **PERIUDHA (II)** | **PERIUDHA (III)** |
| **shtator-tetor** | **nëntor -dhjetor** | **janar- mars** | **prill - maj** |
| Lënda: Kimi | **Klasifikimi i komponimeve inorganike (8 orë) Llojet, kinetika dhe ekuilibri i reaksioneve kimike (9 orë)** | **Llojet, kinetika dhe ekuilibri i reaksioneve kimike (2 orë ) Llogaritjet në kimi (11 orë)**  **Klasifikimi i elementeve dhe vetitë e tyre (4 orë)** | **Klasifikimi i elementeve dhe vetitë e tyre (22 orë)** | **Materialet përbërëse të shkëmbinjve (7 orë)**  **Ndotja e mjedisit (10 orë)** |
| Lëndët e tjera |  |  |  |  |

**Plani dymujor**

Plani dymujor duhet t'i përmbajë këto elemente: temat mësimore, RNK (kompetenca), RNF, korrelacionin dhe çështjet ndërkurrikulare, lëndët mësimore, RNL, njësitë mësimore, kohën e nevojshme, metodologjitë e mësimdhënies dhe vlerësimit dhe burimet mësimore.

Planifikimi dymujor ka për qëllim zbërthimin e temave mësimore në njësi mësimore, të cilat kanë për synim arritjen e rezultateve të identifikuara të të nxënit të shkallës kurrikulare (kompetencave) dhe të fushës kurrikulare, për temën mësimore të caktuar. Gjithashtu, ka për qëllim identifikimin e rrugëve (metodologjisë), mjeteve, materialeve dhe burimeve për arritjen dhe vlerësimin e nivelit të arritjes së këtyre rezultateve.

Më poshtë gjeni një model të planifikimit dymujor (për dymujorin e parë, shtator-tetor).

# Rezultatet e të nxënit të fushës kurrikulare të shkallës që synohen të arrihen përmes shtjellimit të temës (temave):

1. Shkathtësitë hulumtuese në shkenca.
   1. E vlerëson rrezikun para fillimit të punës praktike nga mjedisi dhe mjetet të cilat i përdor;
   2. Planifikon dhe kryen eksperimente të thjeshta me dy-tre ndryshore (variabla) dhe i kontrollon ato për t'i arritur rezultatet e detyrës;
   3. Identifikon mënyra të ndryshme të qasjes së problemit dhe i krahason rezultatet e provave të ndryshme;
   4. Përdor koncepte matematike për përpunimin dhe paraqitjen e rezultateve;
   5. Prezenton konkluzionet e hulumtimit/eksperimentit duke i arsyetuar me dëshmi të mjaftueshme.
   6. I përshkruan dhe i analizon elementet kimike, që hyjnë në përbërjen e komponimeve

inorganike dhe organike, strukturën e këtyre komponimeve, vetitë fizike e kimike, funksionimin dhe ndërlidhjen e tyre në botën e gjallë dhe jo të gjallë dhe ndikimin e tyre afatgjatë në mjedis.

# Kontributi në rezultatet e të nxënit për kompetencat kryesore të shkallës së 4-të:

1. Kompetenca komunikim dhe të shprehur - Komunikues efektiv;
   1. I transmeton saktë të dhënat e mbledhura për një temë konkrete, në formë tekstuale, numerike, verbale, elektronike apo në ndonjë formë tjetër të të shprehurit;

I.2 Përshkruan një ngjarje, të dhënë si detyrë, të lexuar ose të dëgjuar më parë, në formë verbale, vizuale ose me shkrim, duke e ruajtur rrjedhën logjike të saj;

* 1. Diskuton për një temë të caktuar në gjuhën amtare, në gjuhën angleze ose në gjuhën e dytë të huaj në lëndë të ndryshme, duke i respektuar rregullat e pjesëmarrjes efektive për këmbimin e informatave dhe ideve;
  2. Harton një tekst, deri në pesëqind fjalë, duke e vazhduar një rrëfim gojor apo tekst të lexuar paraprakisht, duke u bazuar në imagjinatën e vet;
  3. Prezenton para të tjerëve një projekt për një temë të dhënë, të përgatitur vetë ose në bashkëpunim me grupin, duke i gërshetuar format e komunikimit verbal, elektronik dhe veprimin praktik;
  4. E analizon përmbajtjen dhe kuptimin e nocioneve (koncepteve) të reja, duke e përdorur leksikun adekuat, të përshtatshëm dhe të saktë dhe i bën ato pjesë të dosjes mësimore;
  5. Identifikon burime të ndryshme të informacionit për arsimim, orientimin profesional dhe

harton një plan idividual për zhvillimin e karrierës në fushën e komunikimit (gazetar etj.).

1. I.8. Inicion biseda shoqërore me moshatarët dhe me të rriturit për tema me interes mësimor.

# Kompetenca të menduarit -- Mendimtar kreativ dhe kritik;

* 1. Paraqet, në formë gojore ose të shkruar, grafike, me simbole, argumente të veçanta për ta sforcuar mendimin apo qëndrimin e vet për një problem nga fusha të caktuara;.
  2. Përzgjedh informata nga burime të ndryshme, për një temë konkrete, i klasifikon ato në bazë të një kriteri të caktuar dhe i përdor për marrjen e një vendimi apo për zgjidhjen e një probleme/ detyre.
  3. Analizon një punim artistik ose joartistik (p.sh.: artikull gazetaresk, pikturë etj.), duke gjetur analogji dhe dallime me punime të ngjashme nga autorë të ndryshëm.
  4. E përpunon idenë e vet në një projekt me shkrim për një çështje të caktuar duke i propozuar aktivitetet kryesore, e përcakton qëllimin kryesor, afatet, vendin, personat, materialet dhe mjetet e nevojshme për kryerjen e atyre aktiviteteve si dhe parasheh pengesat e mundshme gjatë realizimit të tyre.
  5. E arsyeton ndërmarrjen e hapave konkretë, të cilët kanë rezultuar përfundimin e një detyre/aktiviteti, zgjidhjen e një problemi apo të ndonjë punimi në klasë/shkollë apo gjetiu.
  6. E demonstron zgjidhjen e një problemi (matematik, linguistik etj.) bazuar në të dhënat tekstuale ose tekstuale numerike, eksperimentale të detyrës e cila bëhet në klasë/shkollë apo jashtë saj, duke e arsyetuar me gojë zbatimin e ecurive përkatëse për arritjen e rezultatit.
  7. Interpreton me fjalë, me shkrim/me gojë një rregull, koncept apo proces të caktuar, duke e ilustruar me shembuj konkretë nga situata të jetës së përditshme.
  8. I identifikon me anë të krahasimit dallimet dhe ngjashmëritë midis ligjeve dhe dukurive që ndodhin në natyrë me ato në shoqëri, duke vënë në dukje lidhjen shkak-pasojë midis këtyre dukurive.

# Kompetenca të mësuarit për të nxënë - Nxënës i suksesshëm

* 1. I regjistron në formë të shkruar, grafike, me TI etj., informatat ose faktet për një temë të caktuar duke i veçuar, me anë të teknikave të ndryshme, pjesët e rëndësishme dhe më pak të rëndësishme të nevojshme për atë temë/detyrë të dhënë.
  2. I shfrytëzon në mënyrë efikase fjalorët, enciklopeditë dhe teknologjinë informative apo burimet e tjera, gjatë ndërtimit të një ideje ose projekti me bazë klase/shkolle ose jashtë saj.
  3. I regjistron në skeda dhe teknika të tjera të veçanta, TI etj., informatat ose faktet a formulat për një temë të caktuar, duke i radhitur sipas llojit, burimit dhe rëndësisë mësimore të tyre.
  4. I parashtron pyetje vetes për çështjet që i trajton dhe i organizon mendimet për të gjetur përgjigje për temën apo problemin e caktuar, duke e regjistruar përparimin apo ngecjen derisa ta gjejë zgjidhjen përfundimtare.
  5. I paraqet/skicon idetë e veta për ecurinë dhe mënyrën e zhvillimit të një aktiviteti duke e sqaruar dhe duke e argumentuar më pas këtë para të tjerëve.
  6. I ndjek në mënyrë të pavarur udhëzimet apo skicat e dhëna në libër, skicë, plan, partiturë muzikore, skenar, koreografi etj., ose të ndonjë burimi tjetër, për të performuar një veprim, aktivitet ose detyrë që kërkohet prej tij/saj.
  7. Shfrytëzon në mënyrë të efektshme teknika të ndryshme gjatë të nxënit të temës së dhënë duke i veçuar informatat që i kupton nga informatat e reja, të panjohura, si dhe informatat që për të mbeten ende të papaqarta.
  8. I zbaton elementet e dosjes personale për identifikimin e anëve të veta të forta, i shfrytëzon ato për orientim në profesionin e ardhshëm si dhe për vetëvlerësimin e përparimit, qoftë përmirësimin, qoftë ngecjen në fusha të ndryshme mësimore.

# Kompetenca për jetë, punë dhe mjedis - Kontribuues produktiv

* 1. E vlerëson rëndësinë e punës individuale dhe në grupe për zhvillimin e komunitetit duke paraqitur, në forma të ndryshme të të shprehurit, shembuj konkretë nga jeta e përditshme.
  2. Ndërmerr aktivitete të ndryshme (ekspozitë, performancë, instalacion, fushatë, protestë paqësore, tubim, avokim etj.) në bazë të projektit, të hartuar me anëtarët e grupit, për zgjidhjen e një problemi me rëndësi shoqërore, për shkollën ose për komunitetin.
  3. I analizon pasojat që sjell dëmtimi i mjedisit për jetën e njeriut dhe të biodiversitetit, e paraqet në formë të shkruar apo në ndonjë formë tjetër të të shprehurit, mendimin dhe qëndrimin e vet për këtë çështje, por edhe organizon ndonjë aktivitet për mbrojtjen e mjedisit;
  4. I përdor programet kompjuterike për përpunimin e të dhënave dhe paraqitjen e vizatimeve/ diagrameve të nevojshme për përgatitjen e materialeve individuale apo/dhe publikimeve të ndryshme të shkollës;
  5. Zhvillon një plan për shpenzimet dhe kursimet mujore personale, të familjes ose të klasës, e arsyeton pastaj rëndësinë e krijimit të shprehisë për të planifikuar;
  6. Përdor materiale, burime të ndryshme informimi dhe teknologjinë në shkollë dhe në jetën e përditshme, si ndihmë për përparimin në mësime dhe për orientim në karrierë;
  7. I propozon kriteret për vlerësim të paanshëm të një aktiviteti sportiv, shkencor, teknologjik, artistik etj., si anëtar jurie të ngritur në nivel klase, shkolle apo shoqërie civile.

# Kompetenca personale - Individ i shëndoshë

* 1. E vlerëson përmbajtjen dhe vlerat ushqyese të llojeve të ushqimeve të cilat njeriu i konsumon, duke i kategorizuar në bazë të nevojave të individit për to në situata të ndryshme, si: gjatë stinëve, sëmundjeve etj.
  2. E argumenton nevojën e respektimit të regjimit për ushqyerje të shëndetshme dhe rekreacion ditor, javor apo mujor, sipas udhëzimeve të lexuara ose të dëgjuara nga mjeku gjatë një diskutimi në klasë, në shkollë apo në familje;
  3. E vlerëson domosdoshmërinë e kushteve të mira higjienike për përgatitjen dhe konsumimin e ushqimeve dhe pijeve dhe i shpjegon rrethanat e mundshme të helmimit nga ushqimet dhe papastërtia;
  4. Zhvillon aktivitete fizike dhe sportive me karakter rekreativ apo garues, duke bërë përpjekje për arritjen e standardeve të caktuara, me angazhim dhe sjellje të pëlqyera, por edhe duke i menaxhuar emocionet e veta gjatë paraqitjes së rezultateve;
  5. I analizon shkaqet e një reagimi konfliktuoz apo emocional nxënës-nxënës dhe propozon alternativa për zgjidhje të drejtë e pa pasoja, duke i ndarë përvojat, mendimet dhe ndjenjat me anëtarët e grupit;
  6. I dallon atributet e mirësjelljes nga ato përçmuese ndaj të tjerëve gjatë punës në grup ose në situata emocionale dhe propozon masa për parandalimin/kapërcimin e tyre;
  7. Ua shpjegon moshatarëve, me forma dhe mjete të ndryshme të komunikimit, rëndësinë e identifikimit të personave dhe shërbimeve kompetentë, veç e veç, të nevojshme për mbështetje në situata që konsiderohen potencialisht të rrezikshme për shëndetin fizik dhe mendor;
  8. I përshkruan mundësitë, rreziqet dhe pasojat e infeksioneve dhe sëmundjeve seksualisht të transmetueshme dhe i sqaron mënyrat dhe mjetet për parandalimin e tyre, duke përdorur forma të ndryshme të prezantimit (të folur, të shkruar, grafike, pllakate, pamflete, lojë teatrale, performancë artistike etj.);
  9. Reagon ndaj sjelljeve asociale të moshatarëve, duke i identifikuar shkaqet e shfaqjes dhe pasojat e mundshme për shëndetin dhe mirëqenien e individit nga dukuritë dhe shprehitë negative (p.sh.: përdorimi i duhanit, i alkoolit apo drogës) etj.

# Kompetenca qytetare - Qytetar i përgjegjshëm

* 1. I praktikon të drejtat dhe detyrimet e qytetarisë në situata konkrete jetësore të përditshme, qoftë në klasë, qoftë në shkollë apo gjetiu (si: gjatë diskutimit, respektimit të mendimit të tjetrit etj.);
  2. Shpreh solidaritet me personat në nevojë ose të rrezikuar, duke ndërmarrë veprime/aksione konkrete për ofrimin e ndihmës sipas nevojës që kanë.

# Tema mësimore: Klasifikimi i komponimeve inorganike - llojet, kinetika dhe ekuilibri i reaksioneve kimike

|  |  |  |  |  |  |  |  |
| --- | --- | --- | --- | --- | --- | --- | --- |
| **Temat mësimore** | **Rezultatet e të nxënit për tema mësimore** | **Njësitë mësimore** | **Koha mësimore (orë** | **Metodologjia e mësimdhënies** | **Metodologjia e vlerësimit** | **Ndërlidhja me lëndë të tjera mësimore dhe me çështjet**  **ndërkurrikulare** | **Burimet** |
| **Llojet, kinetika e reaksioneve - Klasifikimi i komponimeve inorganike** | I klasifikon komponimet inorganike sipas përbërjes dhe vetive të tyre.  I dallon llojet e oksideve në bazë të reaksionit të tyre me ujë dhe produkteve  që formojnë. | **Oksidet** | 17 | Studim kërkimor  Teknika që nxisin mendimin kritik dhe krijues  Punë praktike e fokusuar në zhvillimin e shprehive bazë të të mësuarit në shkencat e natyrës | Vlerësim me lista kontrolli  Vlerësim gjatë punës praktike | Fizika (vetitë fizike të substancave, burimet e rrymës elektrike, përcjellshmëria e rrymës në lëngje, matja e vëllimit, masës).  Biologjia (roli i acideve dhe bazave si dhe kripërave në organizëm).  Matematika (llogaritje aritmetike) . | Teksti "Kimia 8", interneti (video dhe foto), fletore pune “Kimia 8” |
| E përshkruan shpërbashkimin elektrolitik të substancave në ujë. | **Shpërbashkimi elektrolitik** |
| I identifikon acidet, bazat dhe kripërat në bazë të teorisë së Arrheniusit.  I shpjegon vetitë dhe përdorimin e acideve dhe bazave.  I shpjegon nocionet “i fortë” dhe ”i dobët”  për acide dhe baza. | **Acidet dhe bazat** |
| **Fortësia e acideve** |
| **dhe bazave** |  |  |  |
| I tregon ngjyrat e indikatorëve: letër lakmuesi, metil oranzh, fenolftaleinë dhe ujë lakre të kuqe në tretësira acidike dhe  bazike. | **Dëftuesit** |  |  |  |

|  |  |
| --- | --- |
| E përcakton aciditetin ose bazitetin e tretësirave duke përdorur indikatorë dhe  shkallën pH. | **Vlera e pH-së** |
| I identifikon kripërat më të përdorshme dhe i emërton ato.  Tregon si formohen kripërat përmes  reaksioneve të neutralizimit*.* | **Kripërat** |
| E përshkruan nocionin e shpejtësisë së reaksioneve kimike. | **Shpejtësia e reaksioneve kimike** |
| Tregon me shembuj metoda të përshtatshme për matjen e shpejtësisë së reaksionit kimik.  I interpreton informatat e fituara për shpejtësinë e reaksioneve gjatë  eksperimenteve kimike. | **Matja e shpejtësisë së reaksionit kimik** |
| I identifikon faktorët që ndikojnë në shpejtësinë e reaksioneve kimike.  E demonstron ndikimin e përqendrimit në shpejtësi të reaksionit. | **Faktorët që ndikojnë në shpejtësinë e reaksionit** |
| E demonstron ndikimin e temperaturës në shpejtësi të reaksioneve. | **Ndikimi i temperaturës në shpejtësi të**  **reaksionit** |
| E përshkruan rolin e katalizatorëve, |  |

|  |  |  |  |
| --- | --- | --- | --- |
|  |  | TIK (shfrytëzimi i të dhënave për llogaritje ).  Kujdesi ndaj shëndetit, sigurisë personale dhe ndaj  të tjerëve. |  |
| Teknika që nxisin mendimin kritik dhe krijues  Punë praktike e fokusuar në zhvillimin e shprehive bazë të të mësuarit në shkencat e natyrës | Vlerësim me lista kontrolli  Vlerësim gjatë punës praktike  Vlerësim me test | Fizika (vetitë fizike të substancave, matja e masës, vëllimit, kohës) Matematika (Llogaritje aritmetike, paraqitja grafike e rezultateve) Teknologjia (Qëndrueshmëria e materialeve) Biologjia (roli i enzimeve dhe proceseve të  oksido-reduktimit në organizma të gjalla) | Teksti "Kimia 8", interneti (video dhe foto) |

|  |  |  |  |  |  |  |  |
| --- | --- | --- | --- | --- | --- | --- | --- |
|  | Tregon rëndësinë e përdorimit të katalizatorëve . |  |  |  |  | Gjuhët dhe komunikimi (Formulimi i shprehjeve) Edukata qytetare (mbrojtja e vetes, rrethit dhe mjedisit nga substancat kimike) |  |
| I dallon reaksionet e pakthyeshme dhe ato të kthyeshme.  E shpjegon gjendjen e ekuilibrit dinamik  me shembuj të thjeshtë. | **Ekuilibri kimik** |
| I shpjegon konceptet oksidim dhe reduktim në reaksione kimike.  Gjen numrat oksidues të elementeve në  komponimet e tyre. | **Oksido-reduktimi** |
| I identifikon substancat që oksidohen dhe reduktohen gjatë reaksioneve oksido-  reduktuese. | **Barazimi i**  **reaksioneve redokse** |
|  |  |